Podľa článku 185 odsek 1 a v súvislosti s článkom 28 odsek 5 bod 1 a odsek 6 Zákona o základoch systému výchovy a vzdelávania (vestník Službeni glasnik RS č. 88/17, 27/18 – iný zákon, 10/2019, 27/2018 – iný zákon, 6/2020, 129/2021, 92/23 a 19/25), článku 15 a 16 odsek 2, článku 24 odsek 2 a článku 37 odsek 4 Pokrajinského parlamentného uznesenia o pokrajinskej správe (Úradný vestník AP Vojvodiny č. 37/14, 54/14 – iné uznesenie, 37/16, 29/17, 24/2019, 66/2020 a 38/2021), zástupkyňa pokrajinského tajomníka vzdelávania, predpisov, správy a národnostných menšín – národnostných spoločenstiev na základe Rozhodnutia pokrajinského tajomníka vzdelávania, predpisov, správy a národnostných menšín – národnostných spoločenstiev číslo: 001642201 2024 09427 002 001 000 001 04 007 zo dňa 10. 6. 2024 vynáša

**PRAVIDLÁ**

**ZMIEN PRAVIDIEL ŠKOLSKÉHO KALENDÁRA PRE ZÁKLADNÉ ŠKOLY SO SÍDLOM NA ÚZEMÍ AUTONÓMNEJ POKRAJINY VOJVODINY NA ŠKOLSKÝ ROK 2024/2025**

**Článok 1**

V Pravidlách školského kalendára pre základné školy so sídlom na území Autonómnej pokrajiny Vojvodiny na školský rok 2024/2025 (Úradný vestník AP Vojvodiny č. 27/2024, 36/2024) v článku 3 sa dodáva odsek 4 a 5, ktorý znie takto:

„Výnimočne sa druhý polrok končí do piatku 6. júna 2025 pre žiakov ôsmeho ročníka alebo do piatku 20. júna 2025 pre žiakov prvého až siedmeho ročníka.

Čas ukončenia druhého polroka uvedený v odseku 4 tohto článku sa vzťahuje len na tie školy, ktoré z dôvodu prerušenia práce nerealizovali v plnom rozsahu výchovno-vzdelávaciu prácu a nemajú dostatok času na doplnenie vyučovania a hodnotenie žiakov.“

 **Článok 2**

V článku 4 sa dodáva nový odsek 2, ktorý znie takto:

„Výnimočne pre žiakov od prvého do siedmeho ročníka začínajú letné prázdniny v pondelok 23. júna 2025 a končia v piatok 29. augusta 2025 v súlade s článkom 3 ods. 4 a 5. pravidiel.“

**Článok 3**

 V článku 8 odsek 1 po slove: "práce“ nasleduje čiarka a pridávajú sa slová: „a najneskôr do stredy 2. júla 2025.“

**Článok 4**

 V článku 7 odsek 1 slová: „v pondelok 16. júna 2025, v utorok 17. júna 2025 a v stredu 18. júna 2025“ sa nahrádzajú slovami: „v pondelok 23. júna 2025, v utorok 24. júna 2025 a v stredu 25. júna 2025.“

**Článok 5**

Tabuľkový prehľad kalendára výchovno-vzdelávacej práce stredných škôl na školský rok 2024/2025 je vytlačený spolu s týmito pravidlami a tvorí ich neoddeliteľnú súčasť.

**Článok 6**

Tieto pravidlá nadobúdajú účinnosť ôsmym dňom po uverejnení v Úradnom vestníku Autonómnej pokrajiny Vojvodiny a v súlade s článkom 53 odsek 2 Zákona o štátnej správe (vestník Službeni glasnik RS č. 79/05, 101/07, 95/10, 99/14, 47/18 a 30/18 – i. zákon) budú uverejnené aj vo vestníku Službeni glasnik RS.

Pokrajinský sekretariát vzdelávania, predpisov, správy a národnostných menšín –

národnostných spoločenstiev

Číslo: 001795959 2024 09427 001 001 000 001

V Novom Sade 8. 5. 2025

 **S OPRÁVNENÍM POKRAJINSKÉHO TAJOMNÍKA**

 **ZÁSTUPKYŇA POKRAJINSKÉHO TAJOMNÍKA**

 **Slađana Bursać**